kardosdrur/scandi-wiki huggingface dataset:
Bee Gees

Bee Gees var et australsk/britisk band bestående af tre brødre, der blev født på øen Isle of Man og derefter flyttede til Manchester, hvor de havde deres opvækst indtil de flyttede til Brisbane, Australien i 1958. Alle tre brødre – leadguitarist og sanger Barry Gibb (født 1. september 1946) og hans to yngre tvillingebrødre, co-sanger Robin Gibb (født 22. december 1949, død 20. maj 2012) og keyboardist/basist Maurice Gibb (født 22. december 1949, død 12. januar 2003), udgjorde fra 1959 til 2003 det legendariske Bee Gees. I årene 1967-1968 var guitarist Vince Melouney og 1967-1969 trommeslager Colin Petersen med i bandet.

Til dato er Bee Gees det eneste band, der har haft 5 sange på US top 10 samtidig. Gruppen har endvidere solgt over 150 millioner album.

Album 
Ud over nedenstående albums findes det uofficielle A Kick In The Head Is Worth Eight In The Pants fra 1973
 1965 – The Bee Gees' Sing and Play 14 Barry Gibb Songs
 1966 – Spicks & Specks
 1967 – Bee Gees 1st
 1968 – Horizontal
 1968 – Idea
 1969 – Odessa
 1970 – Cucumber Castle
 1970 – 2 Years On
 1971 – Trafalgar
 1972 – To Whom It May Concern
 1973 – Life in a Tin Can
 1974 – Mr. Natural
 1975 – Main Course
 1976 – Children of the World
 1979 – Spirits Having Flown
 1981 – Living Eyes
 1987 – E-S-P
 1989 – One
 1991 – High Civilisation
 1993 – Size Isn't Everything
 1997 – Still Waters
 2001 – This Is Where I Came In

Filmmusik 
 1976 – All This and World War II
 1977– Saturday Night Fever
 1983 – Staying Alive

Opsamlingsalbum 
 1969 – Best of Bee Gees
 1971 – Best of Bee Gees vol. 2 (Nordisk udgave)
 1973 – Best of Bee Gees vol. 2
 1979 – Bee Gees Greatest
 1990 – The Very Best of the Bee Gees
 1990 – Tales from the Brothers Gibb - A History in Song 1967-1990 (4-CD box set)
 2001 – Bee Gees Their Greatest Hits: The Record
 2004 – Bee Gees Number Ones
 2005 – Love Songs
 2009 – Ultimate Bee Gees

Kilder

Eksterne henvisninger 

 Officiel hjemmeside 
 Dansk hjemmeside

 
Hollywood Walk of Fame
Musikgrupper fra 1959
Svaner og gæs

Svaner og gæs (Anserinae) er en underfamilie af de egentlige andefugle (Anatidae).

Klassifikation 
Tribus Svaner (Cygnus).
 Tundrasvane Cygnus columbianus columbianus. Amerikansk.
 Pibesvane Cygnus columbianus bewickii. Europæisk/Asiatisk.
 Sangsvane Cygnus cygnus.
 Trompetersvane Cygnus buccinator.
 Knopsvane Cygnus olor.
 Sortsvane Cygnus atratus.
 Sorthalset svane Cygnus melanocoryphus.
Slægten Grå gæs (Anser).
 Grågås Anser anser.
 Blisgås Anser albifrons.
 Dværggås Anser erythropus.
 Tundrasædgås  Anser serrirostris.
 Sædgås Anser fabalis.
 Kortnæbbet gås Anser brachyrhynchus.
 Indisk gås Anser indicus.
 Svanegås Anser cygnoides.
Slægten Hvide gæs (Chen), somme tider slået sammen med slægten Anser.
 Snegås Chen caerulescens.
 Dværgsnegås Chen rossii.
 Kejsergås Chen canagica.
Slægten Rajgæs (Branta), også kaldet sorte gæs.
 Bramgås Branta leucopsis.
 Canadagås Branta canadensis.
 Lys dværgcanadagås Branta hutchinsii.
 Hawaiigås Branta sandvicensis.
 Branta hylobadistes. (Uddød).
 Knortegås Branta bernicla.
 Rødhalset gås Branta ruficollis.
Uafklaret:
 Slægten Coscoroba – Coscorobasvanen (Coscoroba coscoroba)
Slægt Cereopsis
 Hønsegås Cereopsis novaehollandiae.
Slægt Malacorhynchus
 Zebraand Malacorhynchus membranaceus
Slægt Nettapus
 Afrikansk dværgand Nettapus auritus
 Indisk dværgand Nettapus coromandelianus
 Australsk dværgand Nettapus pulchellus
Khan

En khan er en titel, der betyder hersker på mongolsk og tyrkisk. En khan hersker over et khanat. Titlen oversættes ofte til kejser. Khan ses dog også brugt som efternavn, f.eks. Ghazala Khan, dansk-pakistaner, der blev dræbt i æresdrab, da hun giftede sig med sin hemmelige kæreste Emal Khan.

Khan på pakistansk betyder konge

De mest kendte khaner er sandsynligvis Djengis Khan og hans barnebarn Kublai Khan.

På persisk betyder Khan også baron.

Regenters titler
Kongelige titler
Lorry Feilberg

Frederik Laurentius Feilberg, kaldet Lorry Feilberg, (10. februar 1859 i København – 26. juni 1917 på Hvidborg i Hvidovre) var en dansk redaktør og restauratør.

Han var søn af præsten Jens Frederik Feilberg (1815-90). Da Lorry Feilberg var barn, var faderen præst på Nordover på Færøerne og siden på Samsø og i Jylland. På grund af de skiftende bopæle tog Lorry studentereksamen som privatist. Herefter begyndte han først et jura- og siden et medicinstudium, men kastede sig i stedet over journalistik, først på avisen København og siden på Middagsposten. I 1888-90 var han redaktør på Adresseavisen.

I 1891 åbnede han Mønsterbageriet i Vimmelskaftet, og i 1896 overtog han Cafe Chantant i Allégade. Stedet fik navnet Operetten og siden kom Landsbyen til. Han købte i 1909 og 1913 nabohusene og indrettede Drachmannskroen. Hele komplekset blev kaldt Lorry.

Han bosatte sig med sin hustru Marie i Hvidovre, hvor han havde købt Bredalsgården, som blev omdøbt til Hvidborg. Her døde han i 1917.

Han er begravet på Frederiksberg ældre kirkegård.

Eksterne henvisninger 
 

Chefredaktører fra Danmark
Journalister fra Danmark
Personer fra Frederiksberg
Restauratører fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Lorry
Bordhockey

Bordhockey er en sport der spilles på Stiga bordhockey-spil. I 1982 blev det første svenske mesterskab afviklet i Upplands Väsby. Der findes i dag organiseret bordhockey i mange lande – hovedsageligt i Nord-, Central- og Østeuropa samt i Nordamerika og Japan.

I Danmark er sporten organiseret i Dansk Bordhockey Union, som er anerkendt af International Table Hockey Federation (ITHF).

Verdensmesterskabet organiseres hvert andet år af ITHF. Stiga Play Off 21 er det officielle spil som benyttes til verdensmesterskabet. 

Det sidste verdensmesterskab blev afholdt i Tallinn, Estland i 2021. Vinderen blev Yanis Galuzo fra Rusland. I verdensmesterskabet deltog i alt 14 lande. Danmark i 2005 deltog for første gang side om side med de dominerende nationer Sverige, Norge, Rusland, Letland, Finland samt Tjekkiet.

Historie

EM-historie

Eksterne henvisninger 
 Dansk Bordhockey Union
 International Table Hockey Federation
 Information om VM i Riga 2005

Indendørs sport
Tove Wallenstrøm

Tove Agnes Christense Wallenstrøm (12. januar 1915 i København - 5. marts 2013) var en dansk skuespillerinde.

Oprindelig balletdanserinde, både med optrædender på Store Casino og på Pantomimeteatret i Tivoli som Columbine.

Wallenstrøm har optrådt på en lang række teatre, såsom Riddersalen, Phoenix Teatret, Nygade Teatret, Apollo Teatret, Betty Nansen Teatret og Dagmar Teatret.

Hun har også medvirket i revyer og cabareter, som f.eks. Ungdommen raser, Soldaterløjer og De uadskillige.

Hun indspillede flere film, men trak sig i en ung alder væk fra lærredet.

Hun har også indsunget en række viser, bl.a. sammen med sin mand, komponisten Henrik Blichmann.

Hun havde tre børn.

Hun døde den 5. Marts 2013, 98 år gammel og er begravet på Garnisons Kirkegård sammen med sin mand.

Film i uddrag 
 Han, hun og Hamlet – 1932
 Københavnere – 1933
 5 raske piger – 1933
 Provinsen kalder – 1935
 Fange nr. 1 – 1935
 Frøken Vildkat – 1942

Eksterne henvisninger 
 
 

Skuespillere fra Danmark
Funkcore

Funkcore er en musikgenre, der er opstået som en fusion af amerikansk hardcore punk og funk. Som oftest er musikken karakteriseret ved hårdt, støjende og hastigt guitarspil, men i modsætning til det meste rock er guitaren ikke mere vigtig end bassen, der til gengæld er væsentlig tungere. Trommerne er ofte inspireret af funk-musikken, men med intens, heavy metal-lignende anslag. Synthersizere eller trompeter kan være med i musikken, selvom de ikke er afgørende.

Siden den tidlige punk er nogle bands blevet inspireret af funk og soul. The Clash indkorporerede i en kort periode en funk-lyd på nogle af numrene på albummet Sandinista!. Senere var post-punk-gruppen Gang of Four involveret i at kombinere punklyden med en funky basgang. Men det første band, der lavede en helhjertet fusion af funk og punk var The Big Boys, der ofte omtales som det første funkcore-band. Bandet blev i sin levetid kendt for eksplosive og funky liveoptrædender. Big Boys kan ses som direkte inspiration for Fishbone og Red Hot Chili Peppers. Sidstnævntes funky, bastunge musik blev definerende for mange efterfølgende funkcore-bands, og er siden blevet betegnet som det hidtil mest kendte funkcore-band.

Mange bands siger, at de er blevet insipreret af Faith No Mores funk-metal-lyd. I 1990'erne var populære bands som Rage Against the Machine, Red Hot Chili Peppers og Primus en væsentlig del af funk-metalscenen. Nogle funkcore-bands, især de, der er inspireret af punkmusikken og af Rage Against the Machine, er meget politiske, eksempelvis australske Liberty Spike eller britiske James Brown's Corpse. Den amerikanske funkcore-scene er mindre politisk (og, vil nogen hævde, meget mere kommerciel), med bands som Xashinto Fwong og The New Imprints som eksempler på amerikansk funkcore. Tidlige Incubus-numre betragtes som funkcore.

Musikgenrer

fr:Fusion (rock)#Funkcore
Karina Bell

Karen Gudrun Louise Parkov, født Hansen og kendt som Karina Bell (26. september 1898 i Hellerup – 5. juni 1979 i Helsingør) var en dansk skuespillerinde.

Oprindelig balletdanserinde. Gift med direktøren for Wiibroes Bryggeri Knud Parkov. Hendes navn var herefter Karen Gudrun Louise Parkov. Karina Bell var blot et kunstnernavn.

Har ikke nogen skuespilleruddannelse, men formåede ikke desto mindre at slå igennem i 1920'erne som én af de mest berømte medvirkende i en lang række stumfilm, indspillet i både Danmark og Tyskland.

Hun nåede at indspille to talefilm, nemlig 5 raske piger og Nyhavn 17, begge fra 1933, hvorefter hun trak sig tilbage til familielivet.

Begravet på Ordrup Kirkegård.

Referencer

Eksterne henvisninger 
 

Skuespillere fra Danmark
Danskere i 1900-tallet
Personer fra Hellerup
Personer i Dansk Biografisk Leksikon
Personer i Dansk Kvindebiografisk Leksikon
Klovborg Kirke

Klovborg kirke – eller Skade kirke, som er dens rette navn – ligger få hundrede meter nord for Klovborg by og er karakteristisk ved sit lave tårn (som oprindeligt har været højere) og ved koret, som er ud i et med selve kirkeskibet
 Selve kirkeskibet kan spores tilbage til først i 1200-tallet
 Tårnet er fra 1500-tallet – i 1626 reduceret i højden
 Kirkeskibets hvælvinger er fra samme periode som tårnet
 Kor og apsis er fra sidste del af 1500-tallet og erstatter et tidligere,
mindre kor
 Under korets gulv er der en gravkrypt med ca. 37 kister med tilhørsforhold til godset Mattrup, som ligger lidt øst for Klovborg
 I koret er der to fornemme epitafier fra henholdsvis ca. 1570 og 1765.
 Meget speciel, muret prædikestol – nuværende bemaling udført af Ingolf Røjbæk i 1961
 Våbenhuset er bygget omkring år 1700
 Gammel Kirkeklokken er fra 1591 Ny kirkeklokke installeret 2018 da den gamle klokke var revnet. Samtidig blev ringningen automatisk.
 Kapellet er bygget i 1930 og senere udvidet i 1980.
 Kirken blev gennemgribende restaureret indvendig og udvendig 1992-96 med bl.a. nye bænke og nyt varmesystem

Eksterne kilder og henvisninger 

 Klovborg Kirke hos KortTilKirken.dk
 Klovborg Kirke hos danmarkskirker.natmus.dk (Danmarks Kirker, Nationalmuseet)

Kirker i Ikast-Brande Kommune
Kirker i Viborg Stift
Kirker i Skanderborg Amt
Asnæs (halvø)

Asnæs er en halvø i det nordvestlige Sjælland, der skyder sig ca. 12 km ud i Storebælt og begrænser Kalundborg Fjord mod syd. Halvøen udgør den vestlige del af Årby Sogn. Mod øst ligger Lerchenborg Slot fra 1742. 
Asnæs er den tredje største odde på Vestsjælland efter Sjællands Odde og Røsnæs. Den  har 5-10 meter stejle skrænter mod nord vest og syd, med åbne stepper på midten, som på hver side er omgivet af skovområder, og længst mod vest et busklandskab med fritgående kødkvæg. 74 ha af spidsen på Asnæs, Asnæs Dyrehave blev fredet i 1954.

På halvøen findes to skove:
 Forskoven
 Vesterskoven

og to mindre herregårde:
 Asnæsgård
 Mineslund

Kilder og henvisninger

Halvøer i Danmark
Kalundborg Kommunes geografi
Storebælt
Asnæs

Asnæs kan henvise til flere stednavne i Danmark:
 Asnæs (Assens Sogn) – et areal i Assens Sogn, Assens Kommune
 Asnæs (halvø) – en halvø i Årby Sogn, Kalundborg Kommune
 Asnæsgård
 Asnæsværket
 Asnæs (by) – en by og et ejerlav i Asnæs Sogn, Odsherred Kommune
 Asnæs Boldklub
 Asnæs Indelukke
 Asnæs Station
Beck (musiker)

Beck Hansen (født Bek David Campbell, 8. juli 1970 i Los Angeles) er en amerikansk musiker og singer-songwriter. Han brød i 1994 igennem med singlen Loser fra albummet Mellow Gold. Han er kendt for idiosynkratiske kompositioner og genreblandinger.

Diskografi 
 Golden Feelings (1993)
 Stereopathetic Soulmanure (1994)
 A Western Harvest Field By Moonlight (1994)
 One Foot In The Grave (1994)
 Mellow Gold (1994)
 Odelay (1996)
 Mutations (1998)
 Midnite Vultures (1999)
 Sea Change (2002)
 Guero (2005)
 Guerolito (2005)
 The Information (2006)
 Modern Guilt (2008)
 Morning Phase (2014)
 Colors (2017)
 Hyperspace (2019)

Singler

Eksterne henvisninger 

Sangere fra USA
Har spillet på Roskilde Festival
Scientologer
Jøder fra USA
Personer fra Los Angeles
Katie Melua

Keteven Melua (georgisk: ქეთევან "ქეთი" მელუა) (født 16. september 1984 i Georgien) er en georgisk/britisk singer-songwriter og musiker. Hun er bl.a. kendt for sangen Nine Million Bicycles, som var et stort hit over store dele af kloden, også i Danmark.

Diskografi 
 Call off the Search (2003)
 Piece by Piece (2005)
 Pictures (2007)
 Live at the O2 Arena (2009)
 The House (2010)
 Secret Symphony (2012)
 Ketevan (2013)
 In Winter (2016)
 Album No. 8 (2020)
 Love & Money (2023)

Filmografi

Lydspor

Referencer

Eksterne henvisninger 

 
 

Sangere fra Storbritannien
Sangere fra Georgien
Rufus Wainwright

Rufus Wainwright (født 22. juli 1973) er en canadisk sanger og sangskriver. Han er søn af musikerne Loudon Wainwright III og Kate McGarrigle og bror til Martha Wainwright.
Siden 1998 har han indspillet syv albummer, adskillige EP'er og talrige sange på opsamlinger og filmsoundtracks.

Hans forældre var folk-musikerne Loudon Wainwright III og Katy McGarrigle, hvilket har sat sit præg på Wainwright. Forældrene blev skilt, mens han stadig var lille, hvorefter han flyttede til Montreal sammen med sin mor.

Her begyndte han som 6-årig at spille klaver, og som 13-årig stod han på scenen sammen med moren, tanten og søsteren Martha i gruppen The McGarrigle Sisters and Family.

I 1998 udsendte Rufus Wainwright sit selvbetitlede debutalbum, der endte på mange anmelderes liste over årets bedste albums. Hans andet album Poses udkom i 2001 og blev fulgt af et længere turneophold sammen med Tori Amos.

I 2002 flyttede Rufus Wainwright til New York, hvor han påbegyndte et samarbejde med produceren Marius deVries. Det førte først til 'Want One' i 2003 og året efter fulgte 'Want Two'.

I 2003 havde han stor succes med en coverversion af Leonard Cohens sang Hallelujah, der blev brugt i filmen Shrek. Den solgte dobbelt platin i USA og solgte over 2 millioner eksemplarer.

I 2007 fulgte Wainwrights femte fuldlængde Release the Stars.

Diskografi 
 Rufus Wainwright (1998)
 Poses (2001)
 Want One (2003)
 Want Two (2004)
 Release the Stars (2007)
 All Days Are Nights: Songs for Lulu (2010)
 Out of the Game (2012)
 Prima Donna (2015)
 Take All My Loves: 9 Shakespeare Sonnets (2016)

Eksterne henvisninger 

 Rufus Wainwright – Officiel website 
 Rufus Wainwright på DRs musikleksikon
 

Fra DR's Musikleksikon
Sangere fra Canada
Solrød Gymnasium

Solrød Gymnasium er beliggende i Solrød Strand ved Køge Bugt. Gymnasiet tilbyder STX, Alment gymnasium & 2-årigt HF, Højere forberedelseseksamen.

Elevtallet er på cirka 700 elever, mens der er 65 lærere tilknyttet. Eleverne kan blive undervist i de naturvidenskabelige, de samfundsfaglige, de sproglige eller de kunstneriske vinkler på verden. Skolen har erfaring med lektieinkluderende HF og talentudvikling hos både Akademiet for Talentfulde Unge, Unge Forskere og U-faktor.

Som elev har man mulighed for elevmentorordning, studie- og læsevejledning, klassens lærerteam, lektieværksteder og skriveworkshops.

Eksterne henvisninger 
 Solrød Gymnasium

Gymnasier i Danmark
Bygninger, konstruktioner og anlæg i Solrød Kommune
Gymnasium
Martha Wainwright

Martha Wainwright (født 8. maj 1976) er en canadisk sangerinde. Hun er datter af Kate McGarrigle og søster til Rufus Wainwright.

Martha Wainwright blev født i Montreal, Canada, som datter af musikerne Loudon Wainwright III og Kate McGarrigle og som lillesøster til Rufus Wainwright. Der er med andre ord musikalitet i årerne hos sangerinden og sangskriveren.

Efter en tur omkring dramalinjen på universitetet begyndte Martha i midten af 90'erne at hellige sig musikken. Hun optrådte på klubber og kaffebarer og udsendte i 1997 kassettebåndet 'Ground Floor', alt imens hun turnerede med brormand Rufus.

Som tilfældet var med broren flyttede Martha også til New York og udgav i 2002 EP'en 'Factory'. Den blev i 2005 fulgt op af endnu en EP, 'Bloody Motherfu*king As*hole', der på trods af den brutale titel bød på en håndfuld elegante numre – bl.a. titelnummeret, der var et opgør med faren Loudon Wainwright III.

Senere samme år fulgte hendes selvbetitlede albumdebut, der på fin vis legede med alt fra sart folk, sprød country, smukke ballader og afdæmpet kabaret. Krydret med stærke selvbiografiske, næste voyeuristiske, tekster, der vekslede mellem det skrøbelige, det indestængte, det bidske og det vemodigt rørstrømske.

Albums 
 Martha Wainwright (album) (20025

Referencer 
 Martha Wainwright  på DRs musikleksikon

Fra DR's Musikleksikon
Sangere fra Canada
Spættet and

Spættet and () er en andeart der lever i det sydlige Australien. Den er meget speciel og har derfor sin egen underfamilie (Stictonettinae) og slægt (Stictonetta).

Andefugle
Fugle fra Australien
Hasle Bakker

Hasle Bakker er et rekreativt område i Brabrand i den vestlige del af Aarhus, mellem Edwin Rahrs Vej og Jernaldervej og vest for ringvejen Ring 2 i Hasle. 

Hasle Bakker består af tre store jordvolde, skabt af ca. 1 million kubikmeter overskudsjord fra byggerier, anbragt på et 15,5 hektar stort areal indtil 1990'erne. Naturforvaltningen i Aarhus Kommune initierede omkring år 2000 en landskabsplan for området og i 2006 blev det rekreative landskab Hasle Bakker indviet.

Hasle Bakker er også navnet på den forening der administrerer og koordinerer aktiviteterne i området.

Området 
Jordvoldene – eller højene – har fået navnene Spiralen (med spiralsnoede stier og beliggende ud til Jernaldervej – færdig 2005), Bakkekammen (den største og længste bakke – færdig 2005) samt Plateauet (adgang med bil og beliggende ud mod Edwin Rahrs Vej – færdig 2006). Det højeste punkt i bakkelandskabet er på Bjergkammen med 105 meter over havets overflade. Det er Aarhus Kommunes næsthøjeste punkt, kun overgået af Jelshøj, hvis top er 128 meter over havets overflade. Bjergkammen havde rejsegilde 27. september 2005 og plateauet blev færdiggjort året efter.

Hasle Bakker er i dag en del af naturområdet Skjoldhøjkilen og udgør sammen med den nyligt rejste True Skov længere mod vest, en grøn kile der skærer sig ind i Aarhus by fra oplandet (se f.eks. pdf-folderen under 'Eksterne henvisninger' nedenfor for nærmere beskrivelse).

I den nordlige ende ved Spiralen, er der en grøn korridor til Brendstrup Skov på den anden side af Viborgvej.

Historie og baggrund 
I 1997 begyndte man at køre overskudsjord fra bygge- og anlægsprojekter til området. I efteråret 2002 begyndte man at arbejde med planer for, hvordan området og dets overskudsjord kunne blive til et rekreativt bakkeområde. Der blev blandt andet arrangeret bakkevandring 21. september, og efterfølgende var der flere borgermøder for områdets beboere. Det mundede ud i fastlæggelsen af fem temaer for områdets udformning:

Diversitet
Tilgængelighed
Synlighed
Programmering
Proces

I 2003 blev det endelige projekt et af vinderprojekterne i konkurrencen Bedre Byrum udskrevet af Fonden Realdania, hvilket bl.a. indebar et økonomisk tilskud til gennemførelsen af projektet. Udgifterne til projektet er 9,2 millioner kroner, hvoraf 3,9 kommer fra Fonden Realdania, 1,8 fra Urban programmet og 3,5 fra Aarhus Kommune.

Galleri

Kilder og eksterne henvisninger 

 Epinion (August 2005):  2005 - Evaluering af Urbanprogrammet, Erhvervs- og Byggestyrelsen og EU's regionalfond.
 Hasle Bakker
 Hasle Bakker til True Skov (pdf-folder)  Aarhus Kommune
 Hasle Bakker - Læring i naturen  ULF i Aarhus, Aarhus Kommune

Bakkedrag i Danmark
Naturområder i Aarhus
Brabrand
Dikotomi

Dikotomi (Fra græsk Dikhotomia) betyder at dele en helhed i præcis to dele, som ikke overlapper hinanden.

En dikotomi er med andre ord en særlig indbyrdes todeling af elementer; det vil sige, at intet kan tilhøre de to dele samtidigt, men må tilhøre enten den ene eller den anden del.

De delte elementer er ofte modsatrettede og kan således kaldes modsætninger.

Udtrykket dikotomi anvendes i matematik, biologi, religion, filosofi og sprogvidenskab.

Se også
 Dualisme

 
Logik
DM i skak 2006

DM i skak 2006 foregik som det er tradition i påsken 2006, dvs. i perioden 8. – 17. april 2006. Skakklubben Aalborg Skakforening af 1889 var arrangør. Turneringskomitéen bestod af:
 Aage Olsen, Randers Skakklub
 Jens Riis, Sæby Skakklub
 Bjarne Sønderstrup, Aalborg Skakforening

Landsholdsklassen (DM) bestod af 10 spillere, som spillede alle mod alle. Turneringen foregik for første gang efter gladiatorsystemet, ifølge hvilket alle opgør skal have en vinder. Først spilles et almindeligt skakparti mellem spillerne med en betænkningstid på
 100 minutter til de første 40 træk og derefter 30 minutter til resten af partiet 
 Der tillægges 30 sekunders betænkningstid for hvert udført træk i hele partiet.

Bliver dette parti remis, vendes skakbrættet, og der spilles et parti hurtigskak mellem spillerne. Ender også dette parti remis, fortsættes med lynskak-partier med stadig skiftende farver, indtil en af spillerne vinder. Når der på denne vis er fundet en vinder, får denne noteret 1 point i turneringstabellen, mens taberen noteres for 0 points.

Danmarksmester i skak 2006 blev GM Sune Berg Hansen, som derved genvandt mesterskabet. Anden- og trediepladsen besattes af henholdvis IM Nicolai V. Pedersen og IM Karsten Rasmussen, der fik samme antal points, men som havde dårligere korrektion. Denne vægtede ved DM deltagerne efter følgende, prioriterede regler:
 Antal vundne partier med alm. betænkningstid
 Antal vundne hurtigskakpartier
 Indbyrdes match
 Ved stadig ligestilling ville DM blive afgjort ved en hurtigskakomkamp efter Gladiatorskaksystemet.

Resultater

Landsholdsklassen 
Landsholdsklassens resultattavle fik følgende udseende:

Note: Det lille tal foroven viser modstanderens nummer. Står det til højre for resultatet, har spilleren i den pågældende linje haft de hvide brikker, og står det til venstre, har spilleren haft de sorte brikker.

Deltagernes nye ELO-rating udregnes alene efter resultatet af det ordinære (første) parti, der opgøres på sædvanlig måde, hvor remis giver 1/2 point. Resultatet af turneringen, som det indgår i ratingberegningen, og når derfor kun partier med almindelig betænkningstid medregnes, er følgende:

Resultat af partier med almindelig betænkningstid:

Kandidatklassen og veteranklassen 
Kandidatklassen blev vundet af Søren Brautsch, Haderslev Skakklub, der hermed rykkede op og kan deltage i landsholdsklassen ved næste DM.

Veteranklassen blev vundet af Jørn Moestrup, Læseforeningens Skakklub

Lynskak 
Under mesterskabsturneringer afholdtes også Danmarksmesterskabet i lynskak. Der var 96 deltagere, som spillede en indledende runde, hvorefter der dannedes to placeringsgrupper, hvorfra nr. 1 og 2. gik videre til semifinaler. Vinder og danmarksmester i lynskak blev Allan Stig Rasmussen, Jetsmark Skakklub, der i finalen besejrede Mads Boe, Århus Skakklub.

DM for kvinder 
Mesterskabet for 2006 er ikke afholdt.

Se også 
 Danmarksmestre i skak

Eksterne henvisninger 
 Hjemmeside om DM 2006 

Danmarksmesterskab i skak
Sport i 2006